|  |  |
| --- | --- |
| **Kreds 5** | |
| **Emne:** Kredsårsmøde | |
| **Dato:** 8-6-2021 | **Tid:** 18.30 – 22.00 |
| **Sted:** Dalum Landbrugsskole, Landbrugsvej 65, 5260 Odense S | |
| **Mødeleder:** Arne Greve | **Referent:** Lars Udengaard |

|  |  |  |  |
| --- | --- | --- | --- |
| **Kredsbestyrelse / HB** | | | |
| **Init.** | **Navn** | **Jægerråd / repræsenterer** | |
| TA | Thomas Albertsen | Kredsformand | + |
| EVJ | Ejgil Valdemar Jensen | Hovedbestyrelsesmedlem | + |
| TM | Tonny Mikkelsen | Kredskasserer | + |
| BJ | Bernt Jessen | JR Odense | + |
|  |  | JR Assens | - |
| JHF | Jacob H. Foged | JR Svendborg | + |
| JT | Jens Thomsen | JR Fåborg-Midtfyn | + |
| UC | Ulrik Christensen | JR Middelfart | + |
| OP | Ove Pedersen | JR Nordfyn | + |
|  |  | JR Ærø | - |
| KS | Kristian Spodsberg | JR Nyborg | + |
| SHM | Søren Helding Madsen | JR Kerteminde | + |
|  |  | JR Langeland | - |
| JR = jægerråd, + = deltagelse, - = fraværende | | | |

|  |
| --- |
| **Dagsorden / referat** |

**Pkt. 00 Velkomst v/ kredsformand Thomas Albertsen**

Thomas byder velkommen, og særlig velkomst til ”de jyske” gæster fra forbundet.

Vi holder 1 minuts stilhed for dem der ikke er blandt os længere.

Det er konstateret, at der er 59 i salen, og heraf er 54 stemmeberettigede.

**Pkt. 01 Valg af dirigent**

Arne Greve foreslås som dirigent, og blev enstemmigt valgt.

Dirigenten konstaterer at årsmødet er lovligt indvarslet, ad flere omgangen. Mødet kan afholdes i overensstemmelse med vedtægten og er beslutningsdygtig.

Henviser til dagsordenen på skærmen, som mødet gennemføres i overensstemmelse med.

**Pkt. 02 Valg af stemmetællere**

Følgende blev valgt (udpeget): Lise Thomsen, Kristian Spodsberg og Kim Broholm

**Pkt. 03 Beretning om kredsens virksomhed v/ kredsformand Thomas Albertsen**

Thomas starter med kort at præsentere sig selv. Jeg er fra Ærø, og blev sidste år konstitueret som næstformand, og da Hans Kristina Nielsen stoppede blev jeg formand for kredsen. Oplyser om sig baggrund som jæger, herunder som jægerrådsformand på Ærø.

I beretningen oplyser Thomas, at der stort set ingen aktiviteter har været i kredsen, som følge af covid-19.

Jægerrådsmøder er blevet afholdt, de fleste med forsinkelser.

Dyrskue blev aflyst.

DJ-puljen er blevet fordelt på baggrund af indkomne ansøgninger:

* Svendborg Jagtforening – tilskud til digital læring = 14.014 kr.
* Syddansk akademisk F. – tilskud t. riffelinstruktørkursus = 4.200 kr.
* Syddansk akademisk F. – tilskud t. 5 stk. gevær = 10.309 kr.
* Tranekær-Tullebølle JF. – tilskud t. asfalt = 33.968 kr.
* Trøstrup-Korup JF – tilskud t. kastemaskine = 10.250 kr.
* Svendborg Jagtforening – tilskud t. dræn af vildsvinebane – afslag
* Oveskydende beløb på 1386 kr. gives til Højby JF der tidligere fik afslag på ansøgning
* Vedr. hundeinstruktørkursus – EVJ undersøger om der stadig er behov

SP Jørgen: Der er ingen referater siden februar måned, og der mangler opdateringer af hjemmesiden (mange gamle og dermed forkerte oplysninger).

SV Thomas: Der har været afholdt et møde i kredsbestyrelsen i 2021, og referatet kommer formentlig i morgen.

*Beretningen blev enstemmigt godkendt.*

**Pkt. 04 Orientering om kredsens aktuelle økonomi v/ kredskasserer Tonny S. Mikkelsen**

Tonny gennemgår regnskabet, og årets resultat lander på +127.679 kr., og en egenkapital på +251.962 kr.

SP Niels: Er det en sparekasse vi har på Fyn, fx er prisen på skydevogn sat op. Kan det gøres gratis at bruge skydevognen, med den kapital der er til rådighed?

SV Tonny: Der har ikke været få aktiviteter pga. covid-15, og af den grund er der ikke brugt mange penge. Send forslag til brug af pengene ind til kredsbestyrelsen, så vi kan få understøttet en masse lokale aktiviteter.

SP Morten: Hvad er en buetrailer?

SV Tonny: Den bliver brugt på udstillinger m.v.

Tonny gennemgår budget for 2021, hvor der er afsat 214.560 kr. til drift af foreningen.

Der er 14 bestyrelsesmedlemmer og 15 koordinatorer.

Igen en appel fra Tonny om, at der indsendes forslag eller ansøgninger fra jægerrådene til brug af de fælles midler.

*Regnskabet er allerede godkendt, men applaus for fremlæggelsen.*

**Pkt. 05 Orientering om Hovedbestyrelsens arbejde v/ HB-repræsentant Ejgil V. Jensen**

Opfølgning på forslag fra repræsentantskabsmødet.

Ejgil gennemgår og redegør for de gennemførte forslag, de forslag der er i gang og forslag der ikke er i gangs sat.

Følgende er bearbejdet og sat i gang:

* Forsikringsdækning ved jagt i udlandet (beslutning fra 2019) klar marts 2021
* Mandat til at træffe beslutning om at møder i DJ regi afholdes helt eller delvist elektronisk i 2021
* Mulighed for at sende suppleanter til udvalgsmøder
* Tilføjelse til DJ’s natursyn: Energianlæg til lands og til vands samt havbaserede produktionsanlæg og fiskeri
* På jagt efter DJ’s værdier
* Næstformandens rolle indadtil i organisationen
* En opdeling af enkelte kredse er en mulighed. (opdelinger skal vedtages af repræsentantskabsmødet).
* Der skal være plads til nye jagtforeningstyper og -fællesskaber

Følgende er i gang med ikke færdig bearbejdet:

* Organisationen sættes fri
* Direkte medlemmer skal have demokratisk indflydelse i jægerrådene
* Frisættende rummelighed ift. forskellige lokale løsninger
* Funktionsbeskrivelser for alle funktioner i strukturen

Følgende er der ikke kikket på endnu:

* Urafstemning

SP Kristian: hvad er frisættende rummelighed

SV Karen og Claus: der er mulighed for at jægerråd og kredse kan organisere sig på andre måder end man gør i dag, inden for vedtægten. Der arbejdes også med en justering af vedtægterne, som understøtter den frisættende mulighed.

SP Flemming: har organisationsudvalget overtager strukturudvalgets arbejde. Rystende forløb, og strukturudvalgets arbejde kan vel desværre ses som spildt tid, med så lidt HB har brugt herfra og sat i gang efterfølgende.

SV Claus: Redegør for strukturudvalgets opgave, at de skulle aflevere til HB. Repræsentantskabet vedtog de punkter der er redegjort for. Organisationsudvalget har opgave at implementere det der er vedtaget på repræsentantskabsmødet.

Redegør for DJ lokalforeningspuljen, 2020  
Til støtte til jagtforeningers og jægerråds arbejde og aktiviteter afsættes der årligt godt 1 mio. kr. i Danmarks Jægerforbunds budget. I 2020 blev der indsendt 77 ansøgninger til jagtforeningspuljen, hvoraf de 51 fik tilsagn om tilskud - heraf 3 i kreds 5.

Status på mårhunde på Fyn

Judadyrene er taget hjem den 1. maj.

Alle judasdyr er stiliseret.

4 halsbånd har man mistet kontakten til, og det problem drøftes med de tyske leverandøre.

For jagtsæson 20/21 er der indberettet ca. 11.000 nedlagte mårhunde på landsplan, 13 af dem på Fyn, mod 10 i jagtsæson 19/20.

SP Kristian: Fint med fakta i oplæg, men hvor der de politiske visioner fra HB? En kredsformand det er gået sin vej, strukturudvalg hældt ned ad brættet, hvad er visionen for at finde løsninger i HB? Jeg er bekymret for hvordan man kan rekruttere nye folk, når der tilsyneladende ikke fremlægges visioner og konkrete tiltag, der kan søge at løse langvarige og aktuelle problemstillinger.

SV Ejgil: Hans Kristian er nævnt på alle årsmøder.

SV Claus: Vi har været igennem processen om strukturforandringer i forlængelse af repræsentantskabsmødet via formandsmøder m.v., og så sættes der en proces i gang af organisationsudvalget, hvor der følges op med tilpasning af vedtægten.

SP Niels: der er givet 30.000 kr. til rævetræningsbane i Assens.

SV Ejgil: der er gravet ud, men ikke sket mere, endnu.

Forklaring fra Claus Harbo og Ejgil: Opgaven har ikke kunnet løftes i Assens, så træningbanen flyttes til Nordfyn. Det oplyses at Assens jægerråd har ikke været involveret, og spørgsmålet om bevillingen kan flyttes til et andet jægerråd rejses. Pengene kan ikke flyttes til et andet sted, uden en fornyet bevilling fra kredsbestyrelsen.

**Pkt. 06 Orientering v/ DJ-formand Claus Lind**

Godt at man kan komme ud igen efter corona-19, og første gang var jeg til møde i Middelfart jægerråd.

Den lange pause vi har haft fra at mødes håber jeg snart er overe, så vi kan mødes og ikke mindst få gang i aktiviteterne igen – det er der brug for.

Claus gennemgår følgende temaer:

Klassisk jagtpolitik

Der er en række initiativer der kan betyde begrænsninger på jagten. Og jægerforbundet står desværre meget alene på området. Og initiativerne ser ud til at flytte sig fra bekendtgørelsesniveau (ministeriet) til lovniveau (folketinget). Der arbejdes med samforvaltning, som forsøges på tværs af landet for hjortevildtet. Skovbrug, Landbrug og DN står hårdt på arealkrav. På våbenområdet er det fortsat tungt med sagsbehandlingsriden i PAC. På området udsætning af ænder har jægerne skidt i nælderne, fordi der alene indberettes 65.000 og der udsættes over 300.000 ænder. Agerhøns og Fasaner kan være omfattet af de samme problemstillinger. Der er overhængende fare for at der bliver forbud mod udsætning. Natur 2000 og havområdet arbejdes der også med.

Regeringens politik

Det grønneste valg nogen sinde, naturen skal have et løft og levesteder skal forbedres, er det der meldes ud. Der laves nationalparker, og EU har besluttet at 10 % af land og hav skal være stærkt beskyttet, hvor der ikke må foregå jagt.

Tanken er at naturen skal klare sig selv (rewilding). De politikker der er i høj kurs om grøn omstilling og natur er ikke afhængig af den farve en regering har, og dermed politiske partier. Der er en stærk diskurs om natur og grøn politik, som jægerne er nød til at se sig selv i og bidrage til. Og det er en kamp jægerne overalt må tage, så opfordring til at jagtforeninger, jægerråd og kreds sætter det på dagsordenen, og påvirker alle steder hvor man kan.

Vildtet skal have gode levesteder, og der er der er 22 pattedyr og 118 fugle som er rødlistet, og her er DJ inviteret med i en følgegruppe

Jægeradfærd

3 % af befolkningen er jægere. Mange spørgsmål til jægerforbundet er spørgsmål der kan henføres til hvordan man kan omgå regler. Der forgår for meget der er gråt eller ulovligt, som skader jægerne under et og vores sag, og det må vi stå sammen om at tage afstand fra, fordi det skader jægerne og jagten for os alle.

Også det spørgsmål er vigtig at tage i jagtforeningerne, jægerrådene og kredsen, så jægeres omdømme kan højnes. Og vi har vel alle set noget der kunne fortjene en bemærkning eller afstandstagen. Det bliver et tema vi tager fat på efter repræsentantskabsmødet.

SP Niels: Svømmeænder må ikke skydes i januar, siger du.

SV Claus: Det er DOF der foreslår det.

SP Jens: kontingent udbetales for sent fra DJ, og nyt fra kredse er mangelfuld i HB-referatet.

SV Claus: Det er HB medlemmerne selv, der har ansvaret for at sætte punkter på dagsordenen under nyt fra kredse.

SV Jens K: Redegør for de frister der udbetales kontingentmidler efter, og redegør for at der udbetales så hurtigt man overhovedet kan.

SP Kristian: udsætning af vildt er bekymrende, og undrer mig over der ikke er restriktioner. Kan DJ sætte en kampagne i gang på området, så uvidenhed ikke kan være forklaringen til den manglende indberetning.

SV Claus: der er nok også uvidenhed, men også glemsomhed og brodne kar. Vi ligger som vi har redt, så sørg for indberetning. Som det ser ud lige nu, er der stor risiko at udsætning af gråænder forbydes.

SP Kenneth: I sagen om ulve er der kun én der er bevidst og bevist har skudt en ulv, så man kan vel også forklare de forsvundne ulve med, at de er udvandret igen. Kan det synspunkt ikke forsvares af DJ i pressen.

SV Claus: Ulve er ikke udvandret, og der er styr på om det er sket. Forskerne oplyser, at der er tale om kryptisk dødelighed. Er der jægerne der er skyld i dødsfald, så bør alle jægere tage skarpt afstand for ulovligt ulvedrab, som et synspunkt der tjener jægersagen godt, på samme måde som det tjener jægernes sag bedst, at vi tager skarpt afstand fra drab på fredede dyr generelt, og at vi overholder de regler og aftaler der gælder for vores område.

*Applaus fra salen for oplæg.*

15 minutters pause

**Pkt. 07 Orientering v/ DJ-direktør Karen Friis**

Karen oplyser, at hun snart har været ansat 1 år, og er glad for at være til møde på Fyn.

Den faglige viden om jagt er ny for mig, men har god erfaring fra organisationsarbejdet. Mine primære opgaver er bl.a. at arbejde med strategi, og en strategi der samler i forbundet og medlemmerne.

Strategi

Arbejdet med ny strategi er igangsat men har også været underdrejet af covid-19.

Middelfart og Kerteminde jægerråd har indsendt bidrag til ny strategi. Ønsket er at gøre strategien helt enkel, og oplægget er udarbejdet og skal behandles på HB-mødet 11-12/6 2021. Der bliver behov for at den nye strategi sættes på dagsordenen alle steder i DJ, så vi får os samlet som et helt og fælles forbund.

Rekruttering

Der arbejdes med rekruttering af flere medlemmer. Der er 850 foreninger, og indsatsen skal også rettes mod foreningerne, fordi jægerne, de nye medlemmer skal tages godt imod, så de vedbliver med at være medlem. Der arbejdes med ansættelse af en foreningskonsulent, som skal styrke området.

SP Kristian: Gode initiativer, og kan Jæger bruges som et foreningsblad og kan det være et bidrag / en løsning.

SV Karen: det er et godt spørgsmål, men behovet skal afdækkes, og noget af stoffet er bundet til andre områder.

SP: Jens: Der er problemer med gyldigheden af den danske jagttegn i Tyskland, som grundlag for at få udstedt Tysk jagttegn, er det et område som DJ arbejder med.

SV: Karen: DJ er i tæt dialog med miljøstyrelsen om problemet i Brandenburg og der arbejdes på at finde en løsning. Det er kun i delstaten Brandenburg at man ikke anerkender den nuværende løsning. Når denne kommer, så melder vi ud via nyhederne på hjemmesiden og vores nyhedsbrev, så hold øje med disse. Se evt. mere [her](https://mst.dk/friluftsliv/jagt/jagttegn/jagttegnsekspedition/spoergsmaal-og-svar/).

Viser PowerPoint oversigt over de udfordringer der er jf. medlemsundersøgelsen, og de områder der arbejdes med.

SP Lars: hvordan løses den udfordring der typisk er, at de foreninger der har størst brug for hjælp typisk ikke efterspørger hjælpen.

SV Karen: det kan bæres af de gode historier, og forhåbentlig kan udvikle området og hjælpe alle.

SP Flemming: henviser til overskrift i artikel om den nye DJ-direktør, ”spørg hvad medlemmerne vil…!” Jeg håber at du husker den udtalelse i det videre arbejde, det er der brug for! Kan der oprettes en markedsførings- og salsafdeling i DJ, så der kan rekrutteres nye medlemmer.

SV Karen: De bedste ambassadører vi kan få er de gode historier fra jægere, jagtforeninger og DJ’s øvrige organisatoriske lag.

SP Jacob: Vigtigt at vi holder fast i kursister fra jagttegnsundervisningen

SV Karen: der kommer også noget på det område, som er rigtig vigtigt.

SP Steen: enig i at vi skal forsøge at få flere medlemmer, men hvordan holder vi fast ved dem vi allerede har.

SV Karen: Analysen viser, at 50 % meldes ud efter 3 år, så indsatsen der peges på er vigtig. Problemet er, at der meldes flere ud og falder bort end der kommer ind. Der er brug for at vi sammen gør en indsats på området, jagtforeninger, jægerråd, kredse og forbund, hvis vi skal lykkes.

Gennemgang af økonomi.

Kontingentindtægter er stort set uændrede, som udtryk for prisudviklingen, der stort set kan rumme frafaldet af medlemmer. Der dør omkring 500 om året, men der har været et større tab af kursists medlemmer.

På Fyn er der 145 færre medlemmer fra 2019 til 2020, men en fin stigning på ungdomsmedlemmer, så her gøres der en rigtig god indsats.

Samlet set er der et væsentlig større overskud end tiltænkt og planlagt, og en af forklaringerne er de færre aktiviteter som følger af covid-19. Det utilsigtede overskud bliver overført til puljer, og ellers er formodningen at budgettet i fremtiden kan overholdes.

SP Kristian: hvad er støttemedlemmer

SV Karen: det er medlemmer der uden jagttegn der blot ønsker at støtter jagtens sag

SP Jens K: hvor stor var tabet da Skovskolen overtog uddannelse, og kan der flyttes flere penge ud til jægerrådene.

SV Karen: tabet var det omkring 2 mil netto, og om jægerrådene kan få flere penge kan ses om en følge af ændret strategi om at sætte foreningen fri.

SP Thorbjørg: Sobert indlæg om bukkejagten, og hvordan er Jæger APP ’en taget mod.

SV Karen: Tak og appen er blevet taget godt imod.

SV Jens K: IT-området har faldende omkostninger, men øget fokus på sikkerhed.

*Applaus fra salen for oplæg.*

**Pkt. 08 Orientering fra aktivitetskoordinatorerne**

|  |  |  |
| --- | --- | --- |
| LO | Lars Olsen  /Riffel | 2 riffelprøver afholdt og eller ikke mange aktiviteter pga. covid-19  Forbudsmesterskaber og udtalelsesskydning aflyst. |
| PK | Per Knudsen /Hunde | Deltog ikke |
| PEN | Poul Erik Nielsen  /Flugtskydning | 6 haglprøver afholdt, med i alt 259 tilmeldt, men ikke alle pladser blev brugt. Der kommer en del til prøver der mangler træning.  Der mangler fortsat en flugtskydningskoordinator, og det skrives der ud om nu, og så må der vælges en nye. |
| PNO | Per Nyegaard Olesen  /Friluftrådet Nord | Deltog ikke |
| FK | Fini Kjærsgaard  /Friluftrådet Syd | Ikke meget at komme med, og der har ikke været noget jagtrelateret. |
| BA | Brian Andersen  /Jagthorn | Deltog ikke |
| KB | Kim Broholm  /Vildtplejerådgiver - Jagtsti | Jagtsti blev alt aflyst, men vi kommer igen i 2022. Der er aktivitet på telefonen med spørgsmål. |
| TP | Torben Pedersen  /Hav og Strand | Begrænset med møder i 2020. Vingeindsamling meget bedre end året før, godt 19.000 mod 8.000 året før. Der er talt edderfugle med god succes. Vejet hanner, og der kom 1000, så det er rigtig fint. Hvis der er nogen der vil hjælpe til, så kontakt mig. |
| SJ | Morten Stokkeda. /Bue | Gennemført bueuddannelse med prøver, og det er gået fint. Der er fuld gang i fusionsarbejdet med DJ, og det kommer forhåbentlig fint i mål. |
| OP | Ove Pedersen  /Nyjæger - Jagtprøve | *Eftersendt skriftlig beretning der blev holdt på mødet:*  Så er der gået næsten 1 1/4 år siden min sidste beretning. Ikke at det har gjort den helt store forskel, det har været meget småt med aktivitet indenfor mit område.  De frivillige jagtprøver i 2020 og 2021 har været annulleret pga. forsamlingsforbuddet. Også de obligatoriske jagtprøver har været ramt, NST har et efterslæb af kursister som mangler at komme til prøve. Jagttegnsundervisningen har også været ramt, efter hvad jeg erfarer har mange kurser først fundet deres afslutning fra midt til slut maj, så der er en pukkel af kursister som mangler at komme til prøve, jeg håber ikke at de giver sig udslag i at man helt opgiver.  Nyjægerjagterne kom desværre heller ikke i gang , men jeg tror at det vil lykkedes her til efteråret.  Dette er en kort beretning, men aktiviteten har jo også været fraværende, men jeg er optimist og tror på at tingene begynder at normaliserer sig. |
| CL | Jacob H. Foged /Web - Uddannelse | Er lige trådt ind i kredsbestyrelsen, så der er ikke noget at berette. Er i øvrigt ikke orienteret om at web / uddannelse er en del af området. |
| EA | Erik Andreasen  /Hjortevildt | Der er ikke sket noget på området. |
| HKN | Hans Kristian Nielsen  /Mårhunde - Regulering | Deltog ikke |
| TM | Tonny Mikkelsen  - Skydevogn | Der har ikke været stor aktivitet, men skydevognen er her, så brug den! |

Hip fra Niels Chr., at de manglende aktivitetskoordinatorer burde indsende en redegørelse fra deres områder, så årsmødet fyldestgørende kan blive informeret om hvad der er sket på alle områder.

**Pkt. 09 Valg af kredsformand**

Ejgil oplyser, at kredsbestyrelsen indstiller Thomas til at fortsætte som kredsformand.

Thomas tilkendegiver, at han gerne sidde på posten indtil næste kredsårsmøde, hvor der skal findes en anden.

*Thomas blev enstemmigt valgt, og takker for valget.*

**Pkt. 10 Valg af HB-medlem**

Der skal ikke vælges HB-medlem i år.

**Pkt. 11 Valg af HB-suppleant**

Kerteminde jægerråd har indstillet Lars Udengaard som HB-suppleant.

*Lars blev enstemmigt valgt, og takker for valget.*

**Pkt. 12 Valg af aktivitetskoordinatorer**

Der anbefales den praksis, at det instruktørerne selv, der i enighed udpeger sin koordinatorer.

Der gøres opmærksom på, at det er vigtigt at få tilvejebragt den væsentlige forudsætning, at der er den bredest mulige opbakning og tillid til de valgte koordinatorer. Det kan sikres ved, at hele instruktørgruppen inviteres til møde hvor udpegning/valget sker. På det grundlag kan man udpege en koordinator for et instruktørområde i kredsen. Det er foreningerne/jægerråd der indstiller de instruktører der valgbare, og de har tillige det store ansvar, at formidle information om aktiviteter og møder, i samarbejde med valgte koordinatorer, så instruktørerne er informeret og opdateret på det der foregår, og på samme måde har instruktørerne et ansvar for løbende at holde jægerråd og kreds orienteret.

*Forslaget blev enstemmigt godkendt.*

**Pkt. 13 Valg af repræsentantskabsmedlemmer**

Ejgil redegør for delegerede til repræsentantskabsmødet den 18. september 2021 i OCC (Odense).

Kredsformand: Thomas Albertsen

Hovedbestyrelsesmedlem: Ejgil V. Jensen

Hovedbestyrelsessuppleant: Lars Udengaard

Kredskasserer: Tonny Mikkelsen

Kritisk revisor: Erik Bech Andresen

Jægerråd Faaborg-Midtfyn: Jens Thomsen, Fini Kjærsgaard og Bjarne Rullhøj, Flemming Sørensen

Jægerråd Svendborg: Jacob Hvidtfeldt Foged, Casper Fink og Finn Helleskov Andersen

Jægerråd Nyborg: ingen

Jægerråd Kerteminde: Søren Helding Madsen og Michael Frandsen

Jægerråd Nordfyn: Ove Pedersen, Kim Falck Grony, Christian Rasmussen, Henrik Demant, Thorbjørn Stegelmann

Jægerråd Middelfart: Ulrik Christensen, Niels Chr. Johansen og Steffen Brandt Nielsen

Jægerråd Odense: Bert Jessen, Michael Henriksen, Rasmus Kristensen og Morten Loubjerg

Jægerråd Assens: Poul Erik Nielsen, Hans Erik Hansen og Keld Krogh

Jægerråd Ærø: Henrik Juhl

Jægerråd Langeland: ingen

**Pkt. 14 Indkomne forslag**

Der er indkommet et forslag.

Morten redegør for forslaget:

Vi har talt om at rekruttere flere medlemmer i mange år, men alligevel har vi tabt medlemmer gennem flere år. Så hvad skal der til for at vi får flere medlemmer. Derfor stilles der forslag om, at der nedsættes en arbejdsgruppe med kompetente folk, interne og eksterne, jægere (medlemmer og ikke medlemmer), og for at det bliver til noget skal der skal afsættes de fornødne midler til formålet, fx 1 – 2 mil kr.

Opbakning til forsalget fra Lars, at der skal gøres noget der får skabt konkrete synlige resultater. Henviser til det analytiske arbejde som strukturudvalget fremlage, som fint kan ses i sammenhæng med det strategiarbejde som Karen har redegjort for. Der er allerede noget på vej, men forslaget kan bidrage til at speede processen op.

Opbakning til forslaget fra Kristian. Peger også på, at der er brug for at der tænkes ud af boksen i HB, så det ikke er de samme personer, der sidder med ansvar for områder år efter år, hvor der tilsyneladende ikke rigtig sker noget. Ryst posen er opfordringen, så der kan komme nye kompetente folk på posterne.

Claus giver det råd, at der ikke stemmes noget konkret igennem, men anbefaler at der sendes et klart signal til repræsentantskabet, som forpligter HB til at tager opgaven seriøst og få skabt resultater.

Der spørges til om formand og direktør hjælpe med forsalg til at forpligte HB, så det ikke bliver til ny snak, ny syltekrukke, men til forslag der kan vedtages, og ikke mindst, som giver synlige og reale forandringer, og skaber de ønskede resultater.

Der blev gjort opmærksom på, at det er vigtigt vi satser på flere unge medlemmer, men også vigtigt at vi får flere af alle øvrige medlemmes grupper, i den indsats der skal sættes i værk. Vigtigt er det også, at der arbejdes med fastholdelse af eksisterende medlemmer, så indsatsen skal rumme alle medlemsgrupper.

Claus har den vurdering, at der allerede kommer nye tiltag i forlængelse af strategiarbejdet.

Det foreslås at der afsættes et beløb til forslaget, men at der ikke på nuværende tidspunkt fastlægges hvordan en repræsentativ og kompetent arbejdsgruppe sammensættes. Men pengene skal bevilliges.

Forslaget som det er forelagt kan ikke vedtages, og sættes derfor ikke til afstemning.

Men der er flere veje til at få behandlet et forsalg på repræsentantskabsmødet redegør Claus for, og derfor foreslås det at kredsbestyrelsen udarbejder et forslag, så Ejgil via hovedbestyrelsen kan rejser forslaget til behandling på repræsentantskabsmødet.

På spørgsmålet om Claus kunne give en garanti for at få HB til at sætte det ønskede i værk, afviste han det som en mulighed. Claus vil gerne tilkendegive, at arbejde for at fremme en proces hvor medlemshvervning og nye rammer for medlemmer og foreninger prioriteres, og medvirke til at det sættes højt på dagsordenen i forbundet.

*Det blev besluttet,*

at kredsbestyrelsen arbejder videre med et forsalg der kan behandles på repræsentantskabsmødet, med afsæt i den konkrete problemstilling der blev rejst af Morten, at der er brug for at det undersøges hvad medlemmer og ikke medlemmer ønsker af DJ, så man på den baggrund kan iværksætte en målrettet rekrutteringsproces som de fakta kan bidrage til at ændre medlemstallet i positiv retning.

Årsmødet henstiller til, at HB-medlemmet arbejder på at få sagen sat på dagsordenen på repræsentantskabsmødet, og sagen fremmet så der kan skabes de ønskede resultater, fx i form af en politisk erklæring, der kan vedtages på det kommende repræsentantskabsmøde i 2021, som forpligter HB og forbundet til en målrettet og ny indsats i rekrutteringsarbejdet. Resultatet af indsatsen bør kunne ses i medlemsstatistikken inden for 1 – 2 år.

**Pkt. 14a (nyt punkt)**

Ejgil redegør for kredsbestyrelsens beslutning om at hædre et medlem med bronze-nål, for den store og fornemme indsats der er gjort gennem mange år, og den store hjælpsomhed der kendetegner Jørgens virke i alle sammenhænge.

*Jørgen Andersen tildeles og overrækkes bronze-nål - stor applaus fra salen.*

**Pkt. 15 Eventuelt**

Det er et problem med banker, som ikke ønsker jagtforeningerne som kunder. Der stilles der høje krav til bestyrelsen, dokumentation, vedtægt, cvr. registrering osv., og tillige et stort gebyr blot for at have en konto hvor foreningens penge opbevares. Jægerforbundet arbejder på en løsning, så der evt. kan opbevares penge i forbundet, men uden mulighed for at betale regninger m.v. direkte af forbundet.

**Afslutning**

Dirigenten takker for gode indlæg og god ro og orden.

Thomas takker for fremmødet, engagementet og debatten, og ønsker alle en god tur hjem.

|  |
| --- |
| **Godkendelse af referat** |

**Underskriftblad** Dato 8-6-2021

|  |  |  |
| --- | --- | --- |
| **Jægerråd / HB** | **Navn** | **Underskrift** |
| Hovedbestyrelse | Ejgil Valdemar Jensen |  |
| Kredsformand | Thomas Albertsen |  |
| Kredskasserer | Tonny Mikkelsen |  |
| JR Ærø | Vakant |  |
| JR Faaborg-Midtfyn | Jens Thomsen |  |
| JR Svendborg | Jacob H. Foged |  |
| JR Nyborg | Kristian Spodsberg |  |
| JR Kerteminde | Søren Helding Madsen |  |
| JR Nordfyn | Ove Pedersen |  |
| JR Middelfart | Ulrik Christensen |  |
| JR Assens | Vakant |  |
| JR Odense | Bert Jessen |  |
| JR Langeland | Vakant |  |

JR = jægerråd